ৰাজ্যত অব্যাহত গৰুৰ চোৰাং বেহা : কিদৰে আৰক্ষীয়ে কৰায়ত্ত কৰিলে অপৰাধী? -\nHomeআঞ্চলিকৰাজ্যত অব্যাহত গৰুৰ চোৰাং বেহা : কিদৰে আৰক্ষীয়ে কৰায়ত্ত কৰিলে অপৰাধী?\nৰাজ্যত অব্যাহত গৰুৰ চোৰাং বেহা : কিদৰে আৰক্ষীয়ে কৰায়ত্ত কৰিলে অপৰাধী?\nডিজিটেল ডেস্ক : ৰাজ্যত অব্যাহত আছে গৰুৰ চোৰাং বেহা । বিধানসভাত কঠোৰ গো-সুৰক্ষা আইন গৃহত হোৱাৰ পাছতো বন্ধ হোৱা নাই গো-ছিণ্ডিকেট। এইবাৰ ধুবুৰীত গৰু চোৰাংকৈ সৰবৰাহ কৰা বাহনক আটক কৰিবলৈ যাওতেই দুৰ্ঘটনাগ্ৰস্থ হয় বাহনখন। জিলাখনৰ দক্ষিণ টিযামাৰীত সংঘটিত হয় দুৰ্ঘটনাটো। দুৰ্ঘটনাগ্ৰস্থ বাহনখনত আছিল ৯ টাকৈ গৰু। দুৰ্ঘটনাৰ ফলত মৃত্যু হয় এটা গৰুৰ।\nতথ্য অনুসৰি, নিশা পশ্চিমবংগৰ পৰা ছাগলীয়া হৈ প্ৰৱেশ কৰিছিল WB 63 B 3646 নম্বৰৰ বাহনখন। বাহনখনত গৰু থকাৰ তথ্য লাভ কৰি আৰক্ষীয়ে বাহনখন ৰখাবলৈ নিৰ্দেশ দিয়ে যদিও বাহনখন পলাই যাবলৈ চেষ্টা কৰে। বাহনখন পলাই যোৱা দেখি আৰক্ষীয়ে খেদি খেদি বাৰে বাৰে ৰখাবলৈ চেষ্টা কৰে যদিও শেষত আৰক্ষীয়ে গৰু ভৰ্তি বাহন খনলৈ লক্ষ্য কৰি পাঁচজাইকৈ গুলী চালনা কৰে।\nটায়াৰত গুলী লগাৰ ফলত গৰু ভৰ্তি বাহনখনে নিয়ন্ত্ৰণ হেৰুৱাই ৰাজপথৰ কাষৰ খালত বাগৰি পৰে। এজন গো-সৰবৰাহকাৰীৰ সৈতে বাহনখনৰ চলক জাহিদুল ইছলামক আটক কৰিবলৈ সক্ষম হয় আৰক্ষী।\nPrevious articleউপ-ৰাষ্ট্ৰপতিৰ গুৱাহাটী ভ্ৰমণঃ আজিৰে পৰা যান-বাহন চলাচলত এই নতুন নিৰ্দেশনা জাৰি\nNext articleঅৱশেষত গ্ৰেপ্তাৰ হ'ল শ্বেৰমানঃ 'বিনা চৰ্তে মুক্তি দিয়ক' নহ'লে তীব্ৰ আন্দোলনৰ হুংকাৰ দিলে কোনে?
